Publication: Magyar Közlöny
Issue: MK-2007-70 (Year: 2007, Number: 70)
Era: 2004-2010
Section: Melléklet a 2007. évi XLVI. törvényhez
Paragraph Index: 12805

h) a valószínű szerkezeti javításokat. Megjegyzés.- A „legmesszebbmenőkig csekély” kifejezésre vonatkozó tájékoztató anyag a Légialkalmassági Kézikönyvben (DOC 9760) található meg. 2007/70/II. szám D. ALRÉSZ. TERVEZÉS ÉS GYÁRTÁS D. 1. Általános rész D. 1. 1. A tervezés és a gyártás részleteinek olyanoknak kell lenniük, hogy észszerű garanciát nyújtsanak arra vonatkozólag, hogy a helikopter összes alkotórésze hatékonyan és megbízhatóan fog működni a várható üzemeltetési körülmények között. Ezeket olyan gyakorlati eredményekre kell alapozni, melyek a tapasztalat során kielégítőnek bizonyultak, vagy amelyeket speciális tesztekkel, vagy egyéb megfelelő vizsgálatokkal, vagy a két utóbbi összességével igazoltak. Ezeknél az Emberi Tényezők irányelveit is figyelembe kell venni. Megjegyzés.- Az Emberi Tényezőkre vonatkozó irányelvekre tájékoztató anyag az Emberi Tényezők Kiképzési Kézikönyvben (DOC 9683) található meg. D. 1. 2. A mozgó alkotórészek működésének bizonyítása A helikopter biztonságos üzemeltetéséhez alapvetően fontos összes mozgó alkotórész működését demonstrálni kell annak érdekében, hogy bizonyított legyen az illető alkotórészről, hogy a várható üzemeltetési körülmények között megfelelően fog működni. D. 1. 3. Anyagok A helikopter biztonságos üzemeltetéséhez elsődlegesen fontos alkotórészekben felhasznált anyagoknak ki kell elégíteniük a jóváhagyott specifikációkat. A jóváhagyott specifikációknak olyanoknak kell lenniük, hogy az anyagok, amelyeket a specifikációnak megfelelően elfogadnak, rendelkezzenek a tervezéskor feltételezett lényeges tulajdonságokkal. D. 1. 4. Gyártási módszerek A gyártási módszereknek és az összeszerelésnek olyanoknak kell lenni, hogy általuk egy egyenletesen hibátlan szerkezet jöjjön létre, amely a használat során megbízhatóan megőrzi szilárdságát. D. 1. 5. Védelem A helikopter szerkezetét meg kell védeni a károsodástól, vagy a használat során szilárdsásának elvesztésétől időjárási okok, korrózió, kopás, vagy egyéb ok következtében, melyek észrevétlenek is maradhatnak, valamint figyelembe kell venni azt is, hogy a repülőgépnek milyen karbantartást fognak biztosítani. D. 1. 6. Felülvizsgálatok biztosítása Megfelelő előírásokkal biztosítani kell, hogy lehetőség legyen a helikopter azon alkotórészeinek felülvizsgálatára, cseréjére, vagy felújítására, melyekre akár időszakosan, akár rendkívül nehéz üzemeltetési körülményeket követően figyelmet kell fordítani. 2007/70/II. szám D. 1. 7. Kritikus alkatrészek A helikopterben használt összes kritikus alkatrészt azonosítani kell, és eljárásokat kell kidolgozni annak biztosítására, hogy a kritikus alkatrészekre a teljesség előírt szintje ellenőrizve legyen a tervezés, a gyártás során, valamint ezen alkatrészek teljes üzemi élettartama alatt. D. 2. Rendszertervezési jellemzők Különös figyelmet kell fordítani azokra a tervezési jellemzőkre, amelyek hatással vannak a hajózó személyzetek képességeire a kormányozhatóság fenntartásában. Ezen jellemzők közé minimálisan az alábbiak tartoznak:

Source: https://magyarkozlony.hu/hivatalos-lapok/4c6310a937d14bac566ee9c9d944896656c292dd/dokumentumok/5a6ac3c6db12e692ae41096677ad5f072d2cc9f3/letoltes